น้ำท่วมปี54ฉุดจีดีพีไตรมาส4ติดลบ9%
สภาพัฒน์ น้ำท่วมปลายปี54 ซัดจีดีพีหดตัวเหลือ0.1%  คาดปี 55 เศรษฐกิจจะกลับมาโตได้ 5.5- 6.5 %
20 ก.พ. 2555

สภาพัฒน์ น้ำท่วมปลายปี54 ซัดจีดีพีหดตัวเหลือ0.1%  คาดปี 55 เศรษฐกิจจะกลับมาโตได้ 5.5- 6.5 % 



อาคม เติมพิทยาไพสิฐ 
นายอาคม เติมพิทยาไพสิฐ เลขาธิการคณะกรรมการพัฒนาการเศรษฐกิจและสังคมแห่งชาติ (สภาพัฒน์  ) เปิดเผยถึงอัตราการขยายตัวของเศรษฐกิจไทย ( จีดีพี ) ในปี 2554 ที่ผ่านมาว่า ในช่วงไตรมาสที่ 4 ปี 2554 จีดีพีหดตัว 9 % ถือเป็นการหดตัวครั้งแรกในรอบปี เทียบกับ 3 ไตรมาสแรกที่ขยายตัวได้ 3.2 % ,  2.7% และ 3.7 % โดยสาเหตุสำคัญมาจากเหตุการณ์อุทกภัยที่เกิดขึ้นในช่วงปลายปี 2554 ส่งผลให้จีดีพีของไทยในปี 54 ขยายตัวเพียง 0.1% 
อย่างไรก็ตาม สภาพัฒน์ เชื่อว่าผลจากอุทกภัยจะเริ่มคลี่คลายเพราะจะมีการลงทุนจากภาครัฐในการฟื้นฟูเยียวยาเศรษฐกิจส่งผลให้เศรษฐกิจไทยเริ่มสู่าภาวะปกติได้ในช่วงไตรมาสที่ 2 ของปี 2555 โดยสภาพัฒน์คาดการณ์การขยายตัวของงจีดีพี ในปี2555 เพิ่มเป็น 5.5-6.5%  จากเดิม คาดไว้ว่าจะขยายตัว  4.5-5.5%
สำหรับปัจจัยที่เป็นตัวสนับสนุนการขยายตัวของเศรษฐกิจไทยในปีนี้คือ การลงทุนด้านการก่อสร้างต่าง ๆ ภาคเศรษฐกิจมีแนวโน้มฟื้นตัวได้รวดเร็ว โดยเฉพาะ ท่องเที่ยวและการส่งออก ขณะที่รายได้ภาคครัวเรือนสูงขึ้นจากการปรับขึ้นค่าจ้างและค่าแรงขั้นต่ำ และ อัตราดอกเบี้ยต่ำช่วงครึ่งปีแรก 
ขณะที่ปัจจัยเสี่ยง ได้แก่ ภัยพิบัติทางธรรมชาติ เศรษฐกิจโลกมีแนวโน้มชะลอตัว โดยเฉพะยุโรป ตลาดเงินตลาดทุน รวมทั้งอัตราแลกเปลี่ยนนี้